hotchpotch/miracl-hf-unified huggingface dataset:
วิทยาลัยดนตรี มหาวิทยาลัยรังสิต
วิทยาลัยดนตรี มหาวิทยาลัยรังสิต เป็นวิทยาลัยดนตรีแห่งที่สี่ของประเทศไทย ต่อจากวิทยาลัยดุริยศิลป์, วิทยาลัยดุริยางคศิลป์และคณะดุริยางคศาสตร์ มหาวิทยาลัยศิลปากร ก่อตั้งเมื่อปีพ.ศ. 2545 โดย ดร.อาทิตย์ อุไรรัตน์ อธิการบดีมหาวิทยาลัยรังสิต ขณะนี้ดร.เด่น อยู่ประเสริฐมีกิจอยู่นอกประเทศ และ ดร.วิบูลย์ ตระกูลฮุ้น ได้รักษาการคณบดีเป็นการชั่วคราว
เดิมก่อนมีวิทยาลัยดนตรี นักศึกษามหาวิทยาลัยรังสิตเรียนวิชาดนตรีซึ่งเป็นวิชาเลือกภายใต้การสอนของหน่วยงานศูนย์วัฒนธรรมของมหาลัย โดยมีอาจารย์ธเนศ ศรีวงษ์ และอาจารย์สุวิวัฒน์ ธินิวัฒนารักษ์(สมเกียรติ หอมยก) โดย ดร.อาทิตย์ อุไรรัตน์ มีความต้องการให้มหาวิทยาลัยรังสิตมีสถาบันการเรียนดนตรีเฉพาะให้มหาวิทยาลัยรังสิตมีหลักสูตรการเรียนการสอนรอบด้าน
วิทยาลัยดนตรีถูกก่อตั้งขึ้นเมื่อ พ.ศ. 2546 โดยเชิญ ดร.ภาธร ศรีกรานนท์ มาเป็นคณบดีแก้ขัดไปก่อนโดยที่ ดร.อาทิตย์ ได้ติดต่อกับอาจารย์เด่น อยู่ประเสริฐ ซึ่งขณะนั้นกำลังศึกษาปริญญาเอกอยู่ที่ มาเป็นคณบดีใว้แล้ว
วิทยาลัยดนตรีเริ่มแรกได้เปิดสอนหลักสูตรปริญญาตรีสี่แขนงคือ การประพันธ์เพลง, ดนตรีแจ๊สศึกษา, การแสดงดนตรี, และการผลิตดนตรี ซึ่งในปี พ.ศ. 2547 ดร.เด่น ได้เพิ่มแขนงการแสดงดนตรีและการสอนเพิ่ม, ในปี พ.ศ. 2550 ได้มีโครงการที่จะเปิดสอนแขนงดนตรีบำบัด แต่ไม่มีนักศึกษาเข้าเรียน, และปี พ.ศ. 2552 อาจารย์บุญรัตน์ ศิริรัตนพันธ์ ได้เสนอให้มีแขนงการประพันธ์ดนตรีประกอบภาพยนตร์และมัลติมีเดียขึ้น ซึ่งปัจจุบันมีที่เดียวในเมืองไทยที่มีการสอนแขนงวิชานี้
วิทยาลัยดนตรี มีความแตกต่างเป็นพิเศษจากสถาบันดนตรีแห่งอื่นคือ ที่นี่นักศึกษาปริญญาตรีทุกคนจะต้องสอบวิชาเหมือนกัน(ยกเว้นเครื่องดนตรี) โดยเมื่อเข้าไปศึกษาแล้ว นักศึกษาชั้นปีที่หนึ่งจะต้องเรียนรวมโดยจะเลือกแขนงที่จะเข้าในชั้นปีที่สองนั้น ต้องได้ระดับผลการเรียนเป็น B+ หรือ A ตามวิชาต่างๆ
หลักสูตรดุริยางคศาสตร์บัณฑิต และดุริยางคศาสตร์มหาบัณฑิตมหาวิทยาลัยรังสิต มอบทุนความสามารถพิเศษทางด้านดนตรี ซึ่งเป็นทุนการศึกษาพระราชทาน ในสมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ โดยเป็นทุนการศึกษาตลอดหลักสูตรจำนวนปีละ 10 ทุน
กองแพทยศาสตรศึกษา โรงพยาบาลภูมิพลอดุลยเดช
กองแพทยศาสตรศึกษา โรงพยาบาลภูมิพลอดุลยเดช เป็นกองแพทยศาสตรศึกษา สังกัดโรงพยาบาลภูมิพลอดุลยเดช กรมแพทย์ทหารอากาศ กองบัญชาการสนับสนุนทหารอากาศ กองทัพอากาศ และเป็นสถาบันร่วมผลิตแพทย์กับคณะแพทยศาสตร์ จุฬาลงกรณ์มหาวิทยาลัย
กองแพทยศาสตรศึกษา โรงพยาบาลภูมิพลอดุลยเดช เป็นหน่วยงานที่ดูแลไว้ในโครงการความร่วมมือของ คณะแพทยศาสตร์ จุฬาลงกรณ์มหาวิทยาลัย กับ โรงพยาบาลภูมิพลอดุลยเดช กรมแพทย์ทหารอากาศ กองทัพอากาศ ในการร่วมผลิตแพทย์เพิ่มให้สอดคล้องกับแผนพัฒนาเศรษฐกิจและสังคมแห่งชาติ ฉบับที่ 5 ของไทย
ซึ่งโรงพยาบาลภูมิพลอดุลยเดช เป็นโรงพยาบาลขนาดใหญ่มีอาจารย์แพทย์ผู้เชี่ยวชาญในทุกสาขาวิชา มีความพร้อมด้านบุคลากรและอุปกรณ์ทางการแพทย์ที่ทันสมัยจำนวนมาก มีปริมาณผู้ป่วยเพียงพอสำหรับการศึกษาในหลักสูตรแพทยศาสตรบัณฑิต ตามเกณฑ์แพทยสภา จึงได้ทำความร่วมมือกันเมื่อวันที่ 27 พ.ศ. 2531 โดยในขณะนั้นมี พลอากาศเอกวรนาถ อภิจารี ผู้บัญชาการทหารอากาศ และ ศาสตราจารย์นายแพทย์จรัส สุวรรณเวลา คณบดีคณะแพทยศาสตร์ จุฬาลงกรณ์มหาวิทยาลัย ได้ร่วมลงนาม
โดยความร่วมมือในการร่วมผลิตแพทย์ได้พัฒนาเรื่อยมาตามโครงการต่างๆ ของคณะแพทยศาสตร์ จุฬาลงกรณ์มหาวิทยาลัย จนถึงปัจจุบัน
ปัจจุบัน กองแพทยศาสตรศึกษา โรงพยาบาลภูมิพลอดุลยเดช จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ จุฬาลงกรณ์มหาวิทยาลัย ใน 1 หลักสูตร คือ
ใช้ระยะเวลาในการศึกษาตลอดหลักสูตรรวม 6 ปี ดังนี้
กองแพทยศาสตรศึกษา โรงพยาบาลภูมิพลอดุลยเดช รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางคณะแพทยศาสตร์ จุฬาลงกรณ์มหาวิทยาลัย ในระบบรับตรงประจำปีตามประกาศจุฬาลงกรณ์มหาวิทยาลัย
เด่น อยู่ประเสริฐ
ผู้ช่วยศาสตราจารย์ ดร.เด่น อยู่ประเสริฐ (23 มีนาคม พ.ศ. 2512 - , กรุงเทพมหานคร) นักเปียโนแจ๊ส นักวิชาการ นักแต่งเพลง และวาทยกร เป็นผู้ได้รับรางวัลศิลปาธร สาขาดนตรี จัดโดยสำนักงานศิลปวัฒนธรรมร่วมสมัย กระทรวงวัฒนธรรม ประจำปี พ.ศ. 2552
เริ่มเรียนดนตรีที่โรงเรียนดนตรีสยามกลการ สถาบันดนตรียามาฮ่า และที่โรงเรียนกรุงเทพคริสเตียนวิทยาลัย ในปีพ.ศ. 2529 ได้รับทุนนักเรียนแลกเปลี่ยนจากสโมสรโรตารี่และได้เข้าศึกษาที่ Interlake High School, Bellevue, รัฐวอชิงตัน สหรัฐอเมริกา ต่อมาสำเร็จการศึกษาระดับปริญญาตรี สาขาการแสดงเปียโนแจ๊สจาก วิทยาลัยศิลปะคอร์นิช ปริญญาโทสาขาดนตรีแจ๊สศึกษาจาก มหาวิทยาลัยนอร์ทเทกซัส และปริญญาเอก สาขาการประพันธ์เพลงและการสอนดนตรีแจ๊สจาก มหาวิทยาลัยนอร์ทเทิร์นโคโลราโดสหรัฐอเมริกา นับเป็นคนไทยคนเดียวที่ได้รับปริญญาเอกทางด้านดนตรีแจ๊ส
ได้ศึกษาเปียโนแจ๊สกับ รศ.เดนา แลนดรี, ศ.แดน ฮาร์ลี, ศ.เดวิด แพก, และ ศ.แรนดี ฮาเบอร์สแตดท์ และศึกษาทางด้านการควบคุมและกำกับวงกับ ศ.ดร.แคนแนท ซิงเกอร์ตัน และ ศ.นิล สเลเตอร์ และศึกษาด้านการประพันธ์และการเรียบเรียงดนตรีกับ ร.อ.ต. ศ. (พิเศษ) ดร.แมนรัตน์ ศรีกรานนท์, ศ.ดร.อีวาน คอปลี, ศ.ดร.จีน เอท์เคน, ศ.ปารีส รัทเทอร์ฟอร์ด, ศ.เจมส์ แนบ, และ ราฟ ทาว์เนอร์
เคยดำรงตำแหน่งเป็น รองผู้อำนวยการฝ่ายวิชาการที่ วิทยาลัยดุริยางคศิลป์ มหาวิทยาลัยมหิดล และเคยเป็นผู้อำนวยเพลงวง UNC Jazz Lab Band II ที่ มหาวิทยาลัยนอร์ทเทิร์นโคโลราโด
ปัจจุบัน ผศ.ดร.เด่น อยู่ประเสริฐ ดำรงตำแหน่งเป็นคณบดีวิทยาลัยดนตรี มหาวิทยาลัยรังสิต เป็นผู้อำนวยเพลงวงซิมโฟนีออร์เคสตราแห่งมหาวิทยาลัยรังสิต และเป็นโปรดิวเซอร์สังกัด จีเอ็มเอ็ม แกรมมี่ได้รับการแต่งตั้งเป็นผู้ช่วยศาสตราจารย์ เมื่อวันที่ 20 มิถุนายน พ.ศ. 2555
ได้รับรางวัลระดับนานาชาติ อาทิ รางวัลดนตรีแจ๊สหลุยส์อาร์มสตรอง, รางวัลนักเปียโนยอดเยี่ยมจากเทศการดนตรีแจ๊สที่วิทยาลัยซานดิเอโก และเทศการดนตรีแจ๊สไลโอนิล แฮมตัน, รางวัลนักดนตรียอดเยี่ยมจากเทศการดนตรีแจ๊สที่เมืองวิชิทา และเทศการดนตรีแจ๊สที่เมืองกรีลี, รางวัลการประพันธ์เพลงเดล ไดคินส์, รางวัลดาวน์บีทสำหรับวงดนตรียอดเยี่ยม และได้รับทุนการศึกษาทางด้านดนตรีแจ๊สจากวิทยาลัยศิลปะคอร์นิช และมหาวิทยาลัยนอร์ทเทกซัส นอกจากนี้ยังได้รับรางวัลคมชัดลึกอวอร์ด สาขาเพลงบรรเลงยอดเยี่ยม ประจำปี พ.ศ. 2551 และได้รับการประกาศเกียรติคุณเป็นศิลปินร่วมสมัย รางวัลศิลปาธร สาขาดนตรี ประจำปี พ.ศ. 2552
ด้านการแสดงดนตรี ได้มีโอกาสร่วมแสดงกับนักดนตรีแจ๊สที่มีชื่อเสียงเช่น เดวิด ลิปแมน, นิโคลัส เพตัน, มาเรีย ชไนเดอร์, บอบ บรุคเมเยอร์, เดโบรา บราวน์, เคนนี เวียเลอร์, ไมค์ สเติร์น คริส มิน โดกี, ยอริส ทีป, เบนนี โกล์สัน และ เอริก มาเรียนทอล เด่นได้รับเชิญให้แสดงดนตรี ณ เทศการดนตรีแจ๊สนานาชาติ 2008 ที่ไถวาน (Taichung Jazz Festival)
ด้านการอำนวยเพลง เด่นได้รับหน้าที่เป็นผู้กำกับดนตรีและผู้อำนวยเพลง ในพิธีเปิดและปิดการแข่งขัน กีฬามหาวิทยาลัยโลกฤดูร้อน 2007 ครั้งที่ 24 (24th Universiade Bangkok 2007)
กองแพทยศาสตรศึกษา โรงพยาบาลสมเด็จพระนางเจ้าสิริกิติ์
กองแพทยศาสตรศึกษา โรงพยาบาลสมเด็จพระนางเจ้าสิริกิติ์ เป็นกองแพทยศาสตรศึกษา สังกัดโรงพยาบาลสมเด็จพระนางเจ้าสิริกิติ์ กรมแพทย์ทหารเรือ กองทัพเรือ และเป็นสถาบันร่วมผลิตแพทย์กับคณะแพทยศาสตร์ มหาวิทยาลัยบูรพา ตั้งอยู่ในเขตภาคตะวันออก อำเภอสัตหีบ จังหวัดชลบุรี
ปัจจุบัน กองแพทยศาสตรศึกษา โรงพยาบาลสมเด็จพระนางเจ้าสิริกิติ์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยบูรพา ใน 1 หลักสูตร คือ
ใช้ระยะเวลาในการศึกษาตลอดหลักสูตรรวม 6 ปี ดังนี้
กองแพทยศาสตรศึกษา โรงพยาบาลสมเด็จพระนางเจ้าสิริกิติ์ รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางคณะแพทยศาสตร์ มหาวิทยาลัยบูรพา ในระบบรับตรงประจำปีตามประกาศมหาวิทยาลัยบูรพา
สเวนเซ่นส์
สเวนเซ่นส์ () เป็นร้านสาขาประเภทร้านไอศกรีม มีสาขาทั่วโลก เริ่มเปิดตัวที่ซานฟรานซิสโกในปี ค.ศ. 1948 โดยในประเทศไทย The Minor Food Group เป็นบริษัทผู้ได้รับเฟรนไชส์ เปิดตัวครั้งแรกในปี 2529 ที่เซ็นทรัลพลาซ่าลาดพร้าว มีพื้นที่ประมาณ 30 ตารางเมตร โดยมีพนักงานเพียง 14 คน ในตอนนั้น นอกจากประเทศไทยแล้ว The Minor Food Group เป็นผู้ได้รับลิขสิทธิ์ดำเนินการอีก 14 ประเทศในตะวันออกกลาง
ปานปรีย์ พหิทธานุกร
ดร.ปานปรีย์ พหิทธานุกร อดีตรองหัวหน้าพรรคเพื่อไทย อดีตผู้แทนการค้าไทย ในช่วงรัฐบาลของพันตำรวจโททักษิณ ชินวัตร และอดีตที่ ปรึกษารองนายกรัฐมนตรี
นิติศาสตร์บัณฑิต จุฬาลงกรณ์มหาวิทยาลัย ประเทศไทยการบริหารรัฐกิจมหาบัณฑิต มหาวิทยาลัยเซาเทิร์นแคลิฟอร์เนีย ประเทศสหรัฐอเมริกา ปรัชญาดุษฎีบัณฑิตสาขาการบริหารจัดการภาครัฐ 
มหาวิทยาลัยแคลร์มอนท์ ประเทศสหรัฐอเมริกา
Youtube channel: [https://www.youtube.com/channel/UCyZPux7l-eDWGGY96JJGDEA ปานปรีย์ พหิทธานุกร[]
Facebook official : Fc Parnpree
Facebook private official : ดร.ปานปรีย์ พหิทธานุกร
Facebook private family : Secret
Twitter : @DrParnpree
Line Official: ดร.ปานปรีย์(Dr.P)
เว็บไซต์ส่วนตัว ดร.ปานปรีย์ พหิทธานุกร
แบรนด์นิว ซันเซท
แบรนด์นิว ซันเซท () เป็นวงร็อก ประกอบด้วยสมาชิกคือ ศุภลักษณ์ โตวัชระกุล (ตูน) ร้องนำ, สุชาย ชูเชิด (ชาย) กีตาร์/ร้อง, ธนัช คงเกรียงไกร (ก้อง) กีตาร์/ร้อง, กานต์ณัฐ พหลกุล (ยุทธ) เบส และวรุตม์ หุนตระกูล (เติร์ก) กลอง | วรินทร ศรีนิล (บลูม) กลอง (อดีตสามาชิก), กานต์ เสนีย์ตันติกุล (กานต์) กีตาร์/ร้อง (อดีตสมาชิก)
โดยทั้ง 5 คนเป็นเพื่อนมาก่อน รวมตัวแต่งเพลงกันโดยผสมผสานความชอบของแต่ละคนเข้าไปในเพลง เช่น ร็อก, พังก์, เฮฟวีเมทัล, อีโม, โพสต์พังก์ ฯลฯ หลังจากที่ใช้เวลาในการซ้อมและแต่งเพลงกันประมาณครึ่งปีจึงเดินหน้าเข้าห้องอัดเพื่อบันทึกเสียงผลงานชุดแรก “Pick you up when you’re falling down” (2003) ซึ่งทำหน้าที่โปรดิวซ์และควบคุมการมิกซ์เสียงเองทั้งหมดด้วยตนเอง อัลบั้มชุดนี้ขายหมดในเวลาในไม่กี่เดือน จากนั้นก็ได้ตระเวนตามทัวร์คอนเสิร์ต ทำให้ชื่อเสียงของเขาเป็นที่รู้จักในวงการเพลงใต้ดิน
ต่อมาในปี 2005 พวกเขากลับมากับอัลบั้มชุดที่ 2 อัลบั้ม “Realistic” ซึ่งวางขายในต่างประเทศอย่าง สิงคโปร์, มาเลเซีย และ ฟิลิปปินส์ พร้อมกับทัวร์คอนเสิร์ตสนับสนุนอัลบั้มในประเทศดังกล่าวอีกด้วย โดยใน 2 ชุดแรก ยอดขายมีเกือบ 3 หมื่นแผ่นทั้งในและต่างประเทศ
ในปี 2008 พวกเขาเซ็นสัญญากับโซนีบีเอ็มจี เพื่อออกผลงานชุดที่ 3 ชื่อ “BrandNew Sunset” ที่ใช้ชื่อวงเป็นชื่ออัลบั้ม และ มีโปรดิวเซอร์อย่างสก็อตต์ มอฟฟ์แฟตต์ ("อดีตสมาชิกของเดอะ มอฟฟ์แฟตส์ วงพี่น้องชื่อก้องจากแคนาดา")
นอกจากนี้อัลบั้มชุดที่สามนี้ยังเป็นครั้งแรกที่แบรนด์นิว ซันเซทแต่งและร้องเพลงเป็นภาษาไทยอีกด้วย
แบรนด์นิว ซันเซท ออกผลงานสตูดิโออัลบั้มชุดที่ 4 "Welcome Home" ช่วงปลายปี พ.ศ. 2553
หลังจากประสบความสำเร็จกับอัลบั้ม "Welcome Home" (2553) 6 ปีต่อมาพวกเขาได้ออกผลงานสตูดิโอลำดับที่ 5
Of Space And Time (2559)
เว็บไซต์เอ็มทีวีเอเชียเขียนไว้ว่า "แบรนด์นิว ซันเซทนำพายุสู่การแสดงและเป็นวงหนึ่งที่น่าจับตาที่สุดหลังจากนำฮาร์ดร็อกที่หนักขึ้นสู่ท้องถิ่น" และเว็บไซต์ Purerock.org เขียนวิจารณ์อัลบั้ม “Realistic” ไว้ว่า "แบรนด์นิว ซันเซท สามารถอยู่ในทุกซีน จากร็อกสู่พังก์และอีโม"
นิตยสารสตาร์พิกส์ เขียนว่า "แบรนด์นิว ซันเซท รวมโอลด์สคูลเมทัลและพังก์ร็อกในอัลบั้ม “Realistic” ของพวกเขา"
สมเด็จพระราชาธิบดีมุฮัมมัดที่ 6 แห่งโมร็อกโก
สมเด็จพระราชาธิบดีมุฮัมมัดที่ 6 แห่งโมร็อกโก () พระราชสมภพเมื่อวันที่ 21 สิงหาคม พ.ศ. 2506 เป็นพระมหากษัตริย์แห่งราชอาณาจักรโมร็อกโกเมื่อวันที่ 23 กรกฎาคม พ.ศ. 2542
สมเด็จพระราชาธิบดีมุฮัมมัดที่ 6 เสด็จพระราชสมภพเมื่อวันที่ 21 สิงหาคม พ.ศ. 2506 เป็นพระราชโอรสพระองค์โตในสมเด็จพระราชาธิบดีฮะซันที่ 2 แห่งโมร็อกโก และเจ้าหญิงลัลลา ลาติฟา ฮัมมู (ปัจจุบันถูกปลดออกจากฐานันดรศักดิ์ในราชวงศ์โมร็อกโก) ทรงขึ้นครองสิริราชสมบัติเมื่อวันที่ 23 กรกฎาคม พ.ศ. 2542 เมื่อสมเด็จพระราชบิดาสวรรคต เป็นพระมหากษัตริย์พระองค์ที่ 18 แห่งราชวงศ์อเลาอัว
สุริยา ปราสาทหินพิมาย
สิบเอก สุริยา ปราสาทหินพิมาย (เกิดวันที่ 2 เมษายน พ.ศ. 2522; เป็นหลานปู่ของสุข ปราสาทหินพิมาย) เป็นนักมวยสากลสมัครเล่นทีมชาติไทย เจ้าของเหรียญเงิน เอเชียนเกมส์ ครั้งที่ 14 ที่เกาหลีใต้ จากนั้นมาคว้าเหรียญทองแดง ในกีฬาโอลิมปิก ครั้งที่ 28 ที่กรุงเอเธนส์ ประเทศกรีซในรุ่นมิดเดิลเวท 75 กก. และคว้าเหรียญทองกีฬาซีเกมส์ ครั้งที่ 25 ที่จังหวัดนครราชสีมา แต่ภายหลังตรวจพบสารต้องห้ามและถูกริบเหรียญรางวัล และทำให้ต้องหยุดชกไปหลายปี
ต่อมาในปี พ.ศ. 2553 สุริยาหวนกลับคืนมาชกมวยอีกครั้ง แทนที่ อังคาร ชมพูพวง ที่หันกลับไปชกมวยไทย ซึ่งสุริยาก็สามารถทำผลงานได้ดี ด้วยการคว้าเหรียญทองแดงมวยสากลสมัครเล่นรายการ โปเปนเชนโก เมโมเรียล ที่กรุงมอสโก ประเทศรัสเซีย ร่วมกับนักมวยสากลสมัครเล่นทีมชาติไทยหลายคน สุริยา ปราสาทหินพิมาย ยังได้เข้าร่วมการแข่งขันมวยไทย ในรายการศึกวันมวยไทยนายขนมต้ม โดยได้พบกับ ชิคกี้ แบงค็อกบ็อกซิ่ง ในการชิงแชมป์รุ่นมิดเดิลเวท WPMP ที่เซ็นทรัลเวิลด์ ในวันที่ 16 มีนาคม พ.ศ. 2555 และสุริยาเป็นฝ่ายชนะคะแนน
ปัจจุบัน สุริยา ปราสาทหินพิมาย มีค่าตัวในการแข่งขันที่ 3 หมื่นบาท และรับราชการทหารอยู่ที่ กองบัญชาการช่วยรบที่ 2 จังหวัดนครราชสีมา โดยมียศสิบเอก
สุริยาลงแข่งขันในรุ่นมิดเดิลเวท (75 กิโลกรัม) ในการแข่งขันโอลิมปิกฤดูร้อน 2004 ที่เมืองเอเธนส์ ประเทศกรีซ เส้นทางสู่เหรียญทองแดงของสุริยา คือ
เคมีดาราศาสตร์
เคมีดาราศาสตร์ () เป็นการศึกษาองค์ประกอบทางเคมีที่พบในอวกาศ โดยมากเป็นการศึกษาในระดับที่ใหญ่กว่าระบบสุริยะ โดยเฉพาะอย่างยิ่งในเมฆโมเลกุล ซึ่งจะศึกษาตั้งแต่การก่อตัว การเกิดอันตรกิริยา และการสิ้นสลายลง เคมีดาราศาสตร์เป็นสาขาวิชาที่ก้ำกึ่งระหว่างดาราศาสตร์และวิชาเคมี
แนวทางการศึกษาเคมีดาราศาสตร์จะใช้กล้องโทรทรรศน์เพื่อตรวจวัดค่าคาดการณ์ต่างๆ ของวัตถุในอวกาศ เช่นอุณหภูมิและองค์ประกอบของวัตถุ นอกจากนี้ยังใช้ประโยชน์จากการใช้สเปกโตรสโกปีในห้องทดลองเคมีเพื่อแยกแยะชนิดของโมเลกุลในวัตถุทางดาราศาสตร์ (เช่น ดาวฤกษ์ หรือ เมฆระหว่างดาว) คุณลักษณะที่แตกต่างกันของโมเลกุลจะแสดงออกมาในสเปกตรัมของวัตถุนั้น
เคมีดาราศาสตร์ยังมีความเกี่ยวข้องกับสาขาวิชาฟิสิกส์ดาราศาสตร์และนิวเคลียร์ฟิสิกส์ ในการศึกษาคุณสมบัติของปฏิกิริยานิวเคลียร์ที่เกิดในดาวฤกษ์ ลำดับขั้นตอนของวิวัฒนาการของดาวฤกษ์ และการเปลี่ยนแปลงต่างๆ ของดาวฤกษ์ เพราะปฏิกิริยานิวเคลียร์ในดวงดาวทำให้เกิดองค์ประกอบทางเคมีขึ้นโดยธรรมชาติ เมื่อดาวฤกษ์มีวิวัฒนาการไป มวลขององค์ประกอบใหม่ๆ ที่เกิดก็เพิ่มมากขึ้น
นายฮ้อยทมิฬ
นายฮ้อยทมิฬ เป็นเรื่องราวของนายฮ้อยเคนที่เดินทางคุมขบวนวัวและควายจากอำเภอสว่างแดนดิน จังหวัดสกลนคร เพื่อลงไปขายยังเมืองล่าง (กรุงเทพมหานคร) ซึ่งต้องฝ่าฟันกับกลุ่มโจรหลายกลุ่มจนมาถึงจุดหมายปลายทางได้ เป็นละครย้อนยุค ดรามา บทพูดใช้ภาษาอีสานในการดำเนินเรื่องทั้งหมด ละครเรื่องนี้ถูกสร้างเป็นละครโทรทัศน์ 2 ครั้ง ครั้งแรก ปี พ.ศ. 2544 ครั้งที่ 2 ปี พ.ศ. 2560 ออกอากาศทุกวันจันทร์-อังคาร เวลา 20.30 -22.40 เริ่มตอนแรกวันจันทร์ที่25 กันยายน พ.ศ. 2560−27 พฤศจิกายน พ.ศ. 2560 ต่อจากเรื่องมัสยา
วัดรมณียาราม
วัดรมณียาราม เป็นวัดสังกัดคณะสงฆ์มหานิกาย ตั้งอยู่ในตำบลต้นธง อำเภอเมืองลำพูน จังหวัดลำพูน
ในปี พ.ศ. 1206 พระนางจามเทวี ได้เสด็จขึ้นเรือมาตามแม่น้ำปิงตามคำเชิญของพระฤๅษีวาสุเทพ เพื่อขึ้นครองเมืองหริภุญชัย เมื่อมาถึงท่าน้ำชื่อ เจียงตอง (ปัจจุบันอาจเป็นอำเภอจอมทอง) พระนางจึงหยุดพักลี้พล ณ.ที่นั้นและได้ตรัสกับนายธนูผู้ขมังเวทย์ให้ยิงธนูเพื่อหาภูมิประเทศที่เป็นชัยภูมิวิเศษที่จะสร้างวัด โดยที่พระนางเจ้าได้ตั้งจิตอธิษฐานว่า หากลูกธนูไปตก ณ.ที่แห่งใดจะให้สร้างองค์มหาเจดีย์ และ วัด ณ.ที่แห่งนั้น
ดังนั้น นายธนูผู้มีพระเวทย์ก็ยิงลูกธนูหันหัวศรมุ่งตรงมาทางทิศเหนือ และ เป็นที่ประหลาดอัศจรรย์ใจเมื่อลูกธนูพุ่งขึ้นสู่อากาศจากจุดที่ยิงจากเจียงตอง ลูกธนูพุ่งมาตามแรงอธิษฐานของพระนางเจ้าจาเทวี ซึ่งเมื่อนายธนูได้ติดตามค้นหาลูกธนูที่ยิงมานั้น ก็ได้พบว่าตกมายัง ณ.จุดที่สร้างองค์เจดีย์กู่ละมัก และ เมื่อได้มีการสร้างองค์เจดีย์เสร็จแล้ว ได้นำเอาพระธาตุของพระพุทธเจ้าซึ่งนำมาจากกรุงละโว้บรรจุไว้ภายในองค์มหาเจดีย์ และ ให้สร้างวัดไว้เป็นสถานที่ปฏิบัติธรรมจำพรรษาของพระสงฆ์ องค์เจ้าและสามเณรที่ได้อาราธนามาจากกรุงละโว้
กล่าวถึงองค์เจดีย์กู่ละมัก ซึ่งพระนางเจ้าจามเทวีได้นำเอาพระธาตุของพระพุทธเจ้าบรรจุไว้ข้างใน และ ยังเอาลูกธนูเสี่ยงทายลูกนั้นบรรจุไว้ด้วย และ ยังได้สร้างพระพุทธรูปเนื้อทองสัมฤทธิ์ขนาดเท่ากับเรือนร่างของพระนางเจ้าบรรจุไว้ข้างในด้วย เพื่อให้เป็นที่กราบไหว้ของผู้คนทั้งหลายและให้เป็นศิริมงคลแก่ผู้เคารพบูชา และ ยังเป็นการนำมาซึ่งความผาสุกความเจริญรุ่งเรืองแก่ผู้คนที่มาเคารพสักการะ
ปัจจุบันวัดรมณียาราม(กู่ละมัก) ตั้งอยู่เลขที่ 222 บ้านศรีย้อย หมู่ 4 ตำบลต้นธง อำเภอ เมือง จังหวัด ลำพูน สังกัดคณะสงฆ์มหานิกาย มีเนื้อที่ทั้งหมด 10 ไร่ 2 งาน 37 ตารางวา เสนาสนะประกอบด้วย เจดีย์กู่ระมัก วิหาร กุฏิสงฆ์ ศาลาบาตร ห้องประชุม ศาลาเปรียญ และ โรงครัว ปูชนียสถานประกอบด้วยพระพุทธรูปปางสมาธิศิลปละโว้ เศียรพระพุทธรูป เศียรพระฤๅษี ศิลปะละโว้ ธรรมาสหลวงที่ใช้สำหรับแสดงพระธรรมเทศนา ซึ่งสร้างโดยครูบาเจ้าศรีวิชัยและ องค์เจดีย์กู่ละมักที่มองเห็นนี้ เป็นองค์เจดีย์ที่สร้างครอบองค์เดิมโดยบารมีและฝีมือของครูบาเจ้าศรีวิชัย โดยมีการจัดงานฉลองเสนาสนะ(ปอยหลวง) เมื่อวันที่ ๑๐ เดือนมีนาคม พ.ศ. 2475 ใช้เวลาในการก่อสร้าง 1 เดือน องค์เจดีย์กู่ละมักถือว่าเป็นสิ่งศักดิ์สิทธิ์และ เป็นที่เคารพกราบไหว้ของผู้คนทั้งหลาย ปัจจุบันนี้ มีพระภิกษุจำพรรษา 4 รูป สามเณร 8 รูป โดยมี พระครูปลัดชาติชาย ญาณโสภโณ เป็นเจ้าอาวาส รูปปัจจุบัน
ลำดับเจ้าอาวาสในอดีตถึงปัจจุบัน เท่าที่ทราบนาม
รูปที่ ๑  พระดวงดี  ชุมภู
รูปที่ ๒  พระดี อภินนฺโท
รูปที่ ๓  พระอธิการบุญเป็ง ชุติปญฺโญ
รูปที่ ๔  ครูบาคำมูล  ธมฺมวํโส
รูปที่ ๕  พระอธิการทองดี อนาลโย
รูปที่ ๖  พระบุญธรรม  อุตฺตโม
รูปที่ ๗  พระบุญเป็ง  จนฺทสโร
รูปที่ ๘  พระครูบุญเป็ง จนฺทวโร
รูปที่ ๙  พระประพันธ์ ปภสฺสโร
รูปที่ ๑๐ พระอธิการศุภชัย  สิริธมฺโม พ.ศ.๒๕๓๓-๒๕๔๓
รูปที่ ๑๑ พระธิติพรรณ  ญาณวีโร พ.ศ. ๒๕๔๓-๒๕๔๕
รูปที่ ๑๒ พระอุทัย  ชวนปญฺโญ พ.ศ.๒๕๔๕-๒๕๕๐
รูปที่ ๑๓ พระทองอินทร์  สํวโร พ.ศ.๒๕๕๐-๒๕๕๕
รูปที่ ๑๔ พระครูสุวัตถิ์ธรรมกิจ พ.ศ. ๒๕๕๕-๒๕๕๖(เจ้าคณะตำบลต้นธง รักษาการเจ้าอาวาส)
รูปที่ ๑๕ พระครูปลัดชาติชาย ญาณโสภโณ พ.ศ. ๒๕๕๖-ปัจจุบัน
รุ่ง จันตาบุญ
นายรุ่ง จันตาบุญ สถาปนิกผู้ออกแบบหอคำหลวง ในงานมหกรรมราชพฤกษ์ 2549 และผู้จัดการ หจก.ช่างรุ่งคอนสตรัคชั่น
รุ่ง จันตาบุญ เกิดเมื่อวันที่ 1 เมษายน พ.ศ. 2515 จบการศึกษาจากมหาวิทยาลัยเทคโนโลยีราชมงคลล้านนา วิทยาเขตภาคพายัพ มีผลงานการปลูกสร้างอาคารสถาปัตยกรรมล้านนามานานนับสิบปี และในการจัดงานมหกรรมพืชสวนโลกเฉลิมพระเกียรติฯ ราชพฤกษ์ 2549 ณ จังหวัดเชียงใหม่ที่ผ่านมา ช่างรุ่ง ได้รับมอบหมายให้เป็นผู้ออกแบบ และควบคุมการก่อสร้างหอคำหลวง ซึ่งจัดแสดงนิทรรศการเทิดพระเกียรติ พระบาทสมเด็จพระเจ้าอยู่หัวฯ
นายรุ่ง จันตาบุญ เป็นผู้มีผลงานด้านสถาปัตยกรรมล้านนาเป็นที่ประจักษ์ จนได้รับปริญญาสถาปัตยกรรมศาสตรบัณฑิตกิตติมศักดิ์ สาขาเทคโนโลยีสถาปัตยกรรม จากมหาวิทยาลัยเทคโนโลยีราชมงคลล้านนา ประจำปีการศึกษา 2550 โดยเข้ารับพระราชทานปริญญาบัตรเมื่อวันที่ 24 มีนาคม 2552
รุ่ง จันตาบุญ เป็นสถาปนิกชาวเชียงใหม่ ที่มีผลงานด้านสถาปัตยกรรมล้านนาที่โดดเด่น อาทิ
อาเซียนฟุตซอลแชมเปียนชิพ 2008
ฟุตซอลชายทีมชาติไทย
808 สเตต
808 สเตต () เป็นวงดนตรีอีเลกโทรนิกสัญชาติอังกฤษ ก่อตั้งในปี 1988 โดย Graham Massey, Andrew Barker, และ Darren Partington และ A Guy Called Gerald ใน , แมนเชสเตอร์, ประเทศอังกฤษ มีอัลบั้มแรกชื่อ Newbuild ในปี 1988 อัลบั้มต่อมาคือ Ninety ในปี 1989 และ Ex:el ในปี 1991 เคยร่วมงานกับนักร้องดังเช่น ปีเยิร์ก, เบอร์นาร์ด ซัมเนอร์, แห่งวง นิว ออร์เดอร์
ออเทกเกอร์
ออเทกเกอร์ () เป็นวงดนตรีอิเล็กทรอนิกส์จากอังกฤษที่มีสองคู่ดูโอคือ ร็อบ บราวน์ และ ฌอน บูธ ทั้งคู่มาจากเมืองรอชเดล
ดีเจชาโดว์
ดีเจชาโดว์ () เป็นดีเจและโปรดิวเซอร์เพลงชาวอเมริกัน มีอัลบั้มแรกชื่อ Endtroducting อัลบั้มต่อมาคือ Preemptive Strike และเว้นจากการออกอัลบั้มถึง 6 ปี หลังจากอัลบั้มล่าสุดที่ชื่อ Endtroducting อัลบั้ม Private Press ในปี ค.ศ. 2002 และอัลบั้ม The Outsider ในปี ค.ศ. 2006
ทริปฮอป
ทริปฮอป () เป็นแนวเพลงย่อยที่ประกอบด้วยดนตรีดาวน์เทมโป อิเล็กทรอนิกส์ที่มีต้นกำเนิดในช่วงต้นในทศวรรษที่ 1990 ในสหราชอาณาจักร โดยเฉพาะอย่างยิ่งที่บริสตอล เพราะอันเกิดมาจาก "หลังยุค" ดนตรีแอซิดเฮาส์ คำว่าทริปฮอปได้ใช้ครั้งแรกในสื่อดนตรีอังกฤษ และอธิบายถึงของดนตรีทดลองที่แตกต่างจากเบรกบีต ซึ่งได้รับอิทธิพลจากดนตรี โซล ฟังก์ และแจ๊ส ตามที่พจนานุกรมของเว็บสเตอร์ (Webster's Dictionary) คำนี้ถูกใช้ครั้งแรกในปี 1989 สารานุกรมบริตานิกาออนไลน์ (Encyclopædia Britannica Online) ยังอ้างว่าคำนี้ได้ใช้ใน มิกซ์แมก (Mixmag) เป็นนิตยสารของอังกฤษที่เชี่ยวชาญในดนตรีแดนซ์ ได้รับการอธิบายว่า "ทางเลือกของยุโรปช่วงครึ่งหลังของยุค 90" และ"ฟิวชันของฮิปฮอปและอิเล็กทรอนิกา จนกระทั่งแนวเพลงไม่ใช่ทั้งสองอย่างที่รู้จัก" ดนตรีทริปฮอป รวมดนตรีหลายสไตล์ และมีแนวอื่นมากขึ้นเช่นเดียวกัน อาจมีลักษณะที่คล้ายอย่างมากกับดนตรีแอมเบียนต์ ที่มีเสียงกลองจากเบรตดาวน์ ที่มีส่วนกับลักษณะของฮิปฮอปในประเทศสหรัฐอเมริกา และยังมีองค์ประกอบของ เฮาส์ แดนซ์ ดับ เรกเก้ ทริปฮอป ยังสามารถเป็นดนตรีทดลองได้อย่างมากในธรรมชาติ
โจนาสบราเทอร์ส
โจนาสบราเทอร์ส () เป็นวงดนตรีป็อปร็อกจากนิวเจอร์ซีย์ สหรัฐอเมริกา เกิดจากการรวมตัวของ 3 พี่น้องตระกูลโจนาส (Jonas) คือ โจ (Joe), นิก (Nick) และเควิน (Kevin)
โจนาส บราเทอร์ส คือวงดนตรีป๊อปร๊อค จากรัฐนิวเจอร์ซีย์ สหรัฐอเมริกา เกิดจากการรวมตัวของ 3 พี่น้อง ตระกูล โจนาส (Jonas), คือ โจ (Joe) อายุ 17 ปี , นิค (Nick) อายุ 14 ปี และ เควิน (Kevin) อายุ 19 ปี ทั้งสามคนเริ่มก่อตั้งวงดนตรีขึ้นในโรงเรียนมัธยมของพวกเค้าที่ Eastern Christian High School ที่อยู่ใน นอร์ท เฮลดอน, รัฐนิวเจอร์ซีย์
พวกเขาหลงใหลการเล่นดนตรีมาตั้งแต่เด็ก ๆ โดยเมื่อตอน นิค อายุ 6 ขวบ มีแมวมองไปเจอเขาตอนร้องเพลงอยู่ในร้านตัดผม และหลังจากนั้นเขาก็ได้เข้ามาเป็นนักดนตรีของเขา และต่อมาพี่ทั้งสองคนคือ โจ และ เควิน ก็เดินตามรอยน้องชายมาติด ๆ และในที่สุดพวกเขาก็ได้เซ็นสัญญาออกเทปในปี ค.ศ. 2005 กับค่าย โคลัมเบีย เรคคอร์ด
โจนาส บราเทอร์ส โด่งดังมาจากการปลุกปั้นของสถานีโทรทัศน์ Disney Channel ในสหรัฐอเมริกา ซึ่งเป็นสถานีที่เคยส่ง ไมลีย์ ไซลัส เข้าสู่วงการจนดังระเบิดมาจากซีรีส์เรื่อง แฮนน่าห์ มอนทาน่า
โจนาส บราเทอร์ส ออกอัลบัมแรกที่ชื่อว่า "It's About Time" ในปี ค.ศ. 2006 ตามมาด้วย อัลบัมที่สอง ที่ชื่อว่า "Jonas Brothers" ในปี ค.ศ. 2007 หลังจากนั้น 3 พี่น้อง Jonas Brothers หายไปเกือบปีเต็มๆ จนกระทั่งปี ค.ศ. 2008 พวกเขาก็ออกอัลบัมที่สามของพวกเค้าที่ชื่อว่า "A Little Bit Longer" โดยมีซิงเกิลแรกในอัลบั้มนี้คือ "Burnin' Up" อัลบั้มนี้ก็ได้ออกวางจำหน่าย เมื่อ 24 มิถุนายน ค.ศ. 2008 หลังจากที่ส่งขึ้นออกอากาศทางรายการวิทยุของดิสนีย์ไปเมื่อ 19 มิถุนายน ค.ศ. 2008 และขึ้นสู่ iTunes ไปเมื่อ 20 มิถุนายน ค.ศ. 2008
2061 จอมจักรวาล
2061 จอมจักรวาล () เป็นนิยายวิทยาศาสตร์ในชุด จอมจักรวาล ของ อาร์เทอร์ ซี. คลาร์ก กล่าวถึงระบบสุริยะจักรวาลย่อยที่เกิดขึ้นหลังจากดาวพฤหัสบดีได้ระเบิดขึ้นเป็นดวงอาทิตย์ ทำให้มีสิ่งมีชีวิตเกิดขึ้นในดวงจันทร์ของมัน และกล่าวถึงการสำรวจดาวหางฮัลเลย์
2061 จอมจักรวาล ตีพิมพ์ครั้งแรกเมื่อ ค.ศ. 1987 หลังจากตีพิมพ์ ได้รับความสนใจนำมาสร้างเป็นภาพยนตร์โดย ทอม แฮงค์ แต่โครงการนี้ไม่ได้มีการดำเนินการต่อ
NOR (ตรรกศาสตร์)
ในตรรกะแบบบูล ตรรกะ nor หรือ การปฏิเสธแบบร่วม () เป็นการดำเนินการทางตรรกะที่ผลผกผันกับตรรกะ or โดยที่ "p" nor "q" เป็นจริงได้ก็ต่อเมื่อทั้ง "p" และ "q" เป็น "เท็จ"
NOR รู้จักกันในอีกชื่อหนึ่งคือ Webb-operation หรือ Peirce arrow ซึ่งได้ชื่อตาม Charles Peirce ผู้พิสูจน์ว่าการดำเนินการทางตรรกะสามารถแสดงในรูปพจน์ของ NOR เหมือนกับ ตรรกะ NAND เราสามารถใช้ NOR เพียงตรรกะเดียว โดยไม่ใช้ตรรกะอื่นมาประกอบเป็นระบบตรรกะได้ (ใช้วิธี NOR functionally complete) หรือที่รู้จักกันในชื่อ Quine's dagger
NORเป็นการดำเนินการตรรกะบนค่าตรรกะสองค่า ถ้ามีตัวดำเนินการทางตรรกศาสตร์ 2 ค่า จะใด้ค่า "จริง" ก็ต่อเมื่อตัวถูกดำเนินการทั้งสองเป็นเท็จ ในกรณีอื่นๆจะให้ค่าเป็น "เท็จ" ถ้ามีตัวถูกดำเนินการค่าใดค่าหนึ่งเป็นจริงเพียงค่าเดียวหรือเป็นจริงทั้งคู่
ตารางค่าความจริง ของ p NOR q (หรือเขียนตาม p ⊥ q หรือ p ↓ q) เป็นดังนี้:
แผนภาพเวนน์ของ "A nor B" (ในพื้นที่สีแดงค่าเป็นจริง)
เราสามารถเขียนแทน "p" NOR "q" ด้วย formula_1, โดยที่สัญลักษณ์ formula_2 แทน OR และขีดบนแทนสัญลักษณ์นิเสธที่ตรรกะที่แสดงอยู่ภายใต้ ซึ่งเขียนโดยทั่วไปในรูปformula_3 หรือเขียนแทน "p" NOR "q" ด้วย formula_4
NOR มีลักษณะที่น่าสนใจโดยตัวดำเนินการตรรกะอื่นๆสามารถแสดงในรูปแบบฟังก์ชันของ NOR
ตรรกะ NAND มีความสามารถแสดงแทนได้เช่นกัน
วอยซ์ฟรอมเดอะพีฟ่าเวิลด์คัพ
วอยซ์ฟรอมเดอะพีฟ่าเวิลด์คัพ () คืออัลบั้มรวมเพลงที่ใช้ประกอบพิธีเปิดและพิธีปิดฟุตบอลโลก 2006 ที่จัดขึ้นที่ประเทศเยอรมนี ระหว่างวันที่ 9 มิถุนายน - 9 กรกฎาคม พ.ศ. 2549 โดยในประเทศไทยได้บรรจุเพลงพิเศษอย่าง "บีลีฟอินยัวร์ดรีม" () ที่ขับร้องร่วมกันระหว่างศิลปิน 8 คน อันได้แก่ คิว วงฟลัวร์, เค๊ก วงบีไฟว์, เซมเซม, [[ม Q (วง Flure), Cake (B5), Same Same, Mint, Lina, First (Slot Machine), Thames & Martin และ Micky Del Reซีดี
เอวีซีดี[[หมวดหมู่:อัลบั้มรวมเพลง|ว]]
[[หมวดหมู่:อัลบั้มเพลงในปี พ.ศ. 2549|ว]]
ตวงพร อัศววิไล
ตวงพร อัศววิไล (ปุ้ย) (14 เมษายน พ.ศ. 2514 - ปัจจุบัน) ผู้ประกาศข่าว สถานีโทรทัศน์เอ็นบีที ในช่วงข่าวค่ำ NBT ,สถานีโทรทัศน์ไอทีวี ,อดีตบรรณาธิการประจำวัน สถานีโทรทัศน์ทีไอทีวี , อดีตบรรณาธิการข่าวการเมือง สถานีโทรทัศน์ไอทีวี และนักข่าวแปซิฟิค อินเตอร์คอมมูนิเคชั่น ปัจจุบันทำงานกับวอยซ์ทีวีเธอมีบทบาทอย่างมากในการรายงานสดเกี่ยวกับการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553โดยมีตำแหน่งเป็นผู้สื่อข่าวพิเศษ
ตวงพรเป็นบุตรของ พล.ต.ต.อุทัย อัศววิไล อดีตผู้บังคับการตำรวจสันติบาล จบการศึกษาจากโรงเรียนสาธิตจุฬาลงกรณ์มหาวิทยาลัย ปริญญาตรีและโทจากคณะนิเทศศาสตร์ จุฬาลงกรณ์มหาวิทยาลัย
ขณะเป็นนักข่าวไอทีวี เคยเป็นข่าวเป็นผู้ประมูลซื้อเสื้อฟุตบอลของไรอัน กิ๊กส์ ได้ด้วยราคาสูงสุด 100,000 บาท เมื่อสโมสรฟุตบอลแมนเชสเตอร์ยูไนเต็ด เดินทางมาเล่นในประเทศไทย เมื่อวันที่ 29 กรกฎาคม พ.ศ. 2544
/ "ตวงพร" คุมอารมณ์ไม่อยู่ ปะทะคารมกลุ่มพันธมิตรฯ
ทรามวัยกับไอ้ตูบ
ทรามวัยกับไอ้ตูบ () ออกฉายวันที่ 22 กรกฎาคม, พ.ศ. 2498 กำกับโดย Clyde Geronimi, Wilfred Jackson, & Hamilton Luske.
ตามันเนอการา
ตามันเนอการา (, "อุทยานแห่งชาติ") ตั้งอยู่ในเขตรัฐปะหัง รัฐกลันตัน และรัฐตรังกานู ในประเทศมาเลเซีย มีพื้นที่ประมาณ 4,343 ตารางกิโลเมตร หรือ 2,714,375 ไร่ มีอายุกว่า 130 ล้านปี เป็นป่าดิบชื้นที่เก่าแก่มากที่สุดของโลก ได้เป็นอุทยานแห่งชาติในปี ค.ศ. 1938 สภาพของพื้นที่ส่วนใหญ่ยังอยู่ในสภาพสมบูรณ์
มีสัตว์ป่าหายากมากมายเช่น
ฮัวคา
ฮัวคา () เป็นคำในภาษาเกชัวที่ชาวอินคาใช้เรียกวัตถุสถานที่หรือสิ่งก่อสร้างที่เก็บรักษาบางสิ่งหรือสถานที่ศักดิ์สิทธ์ที่มีเหล่าเทพสถิตอยู่ เช่นอนุสาวรีย์หรือรูปสลักต่างๆ ชาวอินคามีความสามารถในการสลักหิน พวกเขามักสลักหินเป็นรูปเทพเจ้าต่างๆ หรือตามสิ่งก่อสร้างก็จะมีการแกะสลักหินเป็นลวดลายที่สวยงาม
สนวอลลีเมีย
สนวอลลีเมีย หรือ Wollemia เป็นสกุลของพืชเมล็ดเปลือยจำพวกสนในวงศ์ Araucariaceae แต่เดิม พืชในสกุล "Wollemia" พบเพียงแต่ที่เป็นฟอสซิล จนกระทั่งพบต้นที่ยังมีชีวิตในออสเตรเลีย "Wollemia nobilis" ใน พ.ศ. 2537 ในเขตป่าฝนของ Wollemi National Park ใน นิวเซาท์เวลส์ ในพื้นที่ห่างไกลใกล้ Lithgow, 150 กิโลเมตรทางตะวันตกเฉียงเหนือของ ซิดนีย์
สนวอลลีเมียถูกค้นพบโดย เดวิด โนเบล ในปี พ.ศ. 2537 เป็นต้นไม้ที่มีอยู่บนโลกมากกว่า 200 ล้านปี ได้รับฉายาว่า "ต้นสนไดโดเสาร์" โดยที่ เดวิด โนเบลได้พบต้นไม้ชนิดนี้ประมาณ 100 ต้น กลายเป็นการค้นพบครั้งสำคัญ สันนิษฐานว่าน่าจะมีมาตั้งแต่ยุคไดโนเสาร์ที่ทวีปออสเตรเลียเชื่อมติดกับแผ่นดินอื่น
ดิออร์บ
ดิ ออร์บ () เป็นวงดนตรี อีเลกโทรนิก จาก อังกฤษ ก่อตั้งในปี 1988 โดย สองคู่ดูโอ Alex Paterson และ Jimmy Cauty คู่ดู จาก วง THE KLF ใน ปี 1988-1990 ต่อมา Alex Paterson กับ Kris Weston 1991-1994 ต่อมา Alex Paterson กับ Thomas Fehlmann, Andy Hughes, Simon Phillips
มีผลงานเพลงของพวกเขาเช่นเพลง Little Fluffy Clouds, Perpetual Dawn, Blue Room, Oxbow Lakes, Toxygene, Asylum, Once More, Vuja De,
มีอัลบัมแรกชื่อ The Orb's Adventures Beyond The Ultraworld ในปี 1991 อัลบัมต่อมาคือ U.F.Orb ในปี 1992 และ Orbus Terrarum ในปี 1995 และ Orblivion ในปี 1997 และ Cydonia ในปี 2001 และ The Dream ในปี 2007
ฟุตซอลชิงแชมป์เอเชีย
ฟุตซอลชิงแชมป์เอเชีย () เป็นการแข่งขันฟุตซอลในทวีปเอเชีย จัดโดย สมาพันธ์ฟุตบอลแห่งเอเชีย มีการจัดการแข่งขันขึ้นต่อเนื่องทุกปี โดยเริ่มการแข่งขันครั้งแรกเมื่อ ปี พ.ศ. 2542 (ค.ศ. 1999) การแข่งขันครั้งล่าสุด มีขึ้นในเดือนกุมภาพันธ์ พ.ศ. 2559 ที่ประเทศอุซเบกิสถาน โดยผู้ชนะ คือ ทีมชาติ อิหร่าน
พิน็อคคิโอ 3000
เป็นภาพยนตร์สามมิติกำกับโดย Daniel Robichaud โดยมีผู้ร่วมพากย์เช่น Malcolm McDowell Whoopi Goldberg Howie Mandel Helena Evangeliou Gabrielle Elfassy และ Howard Ryshpan
หน้าที่ของระบบจัดการองค์ความรู้
หน้าที่ของระบบจัดการองค์ความรู้
ระบบจัดการองค์ความรู้ประกอบไปด้วยหน้าที่พื้นฐาน 4 ประการดังนี้
1.Externalization คือหน้าที่ในการจัดการรูปแบบองค์ความรู้ที่ได้รับจากภายนอกองค์กรและสามารถค้นหาองค์ความรู้ที่คล้ายคลึงกันได้
2.Internalization คือหน้าที่ในการจำแนกองค์ความรู้ที่มีโครงสร้าง ซึ่งตรงกับความต้องการของผู้ใช้แล้วทำการจับคู่ปัญหา สถานการณ์หรือจุดที่หน้าสนใจเกี่ยวกับองค์ความรุ้
3.Intermediation คือ หน้าที่ในการเป็นสื่อกลางในการจัดหาแหล่งองค์ความรู้ที่ดีที่สุด ให้กับผู้ค้นหาองค์ความรู้โดยติดตามจากประสบการณ์และความสนใจของแต่ละบุคคลหรือกลุ่มบุคคล
4.Cognition คือ หน้าที่ในการประยุกต์การแลกเปลี่ยนองค์ความรู้โดยผ่านกระบวนการ3อย่างข้างต้นโดยอัติโนมัติและยังมีการใช้งานอย่างไร ยังมีเทคโนโลบีที่ใช้ในการสนับสนุนการทำงานน้อยมาก
อุทยานหินล้านปีและฟาร์มจระเข้พัทยา
อุทยานหินล้านปีและฟาร์มจระเข้พัทยา เป็นฟาร์มจระเข้ขนาดใหญ่ ตั้งอยู่เลขที่ตำบลหนองปลาไหล อำเภอบางละมุง, จังหวัดชลบุรี นักท่องเที่ยวสามารถสัมผัสกับ พันธ์ไม้นานาชนิด หินรูปแปลก หินล้านปี ภายในฟาร์มมีนก สัตว์ป่ามากมาย เช่น นกกระเรียน นกกระจอกเทศ สัตว์ป่า เช่น เสือโคร่ง หมี ช้าง และ สัตว์หายาก เช่น ม้าแคระ ม้าเผือก เสือขาว หมีเผือก แสดงการจับจระเข้
เจ้าหญิงอัมพิกา
อัมพิกา (अम्‍बिका) ธิดาของราชาแคว้นกาสี น้องสาวของอัมพา และมีน้องสาวชื่อ อัมพาลิกา
เมื่อถึงพิธี สยุมพรให้เจ้าชายต่างๆมาเลือกคู่ ภีษมะ แห่งหัสตินาปุระนคร ต้องการให้องค์หญิงทั้งสามเป็นชายาของ วิจิตรวีรยะ น้องชายต่างมารดา แต่อัมพานั้นขอความเป็นอิสระนางจึงทูลลากลับไปก็เหลือแค่แต่ อัมพิกาและอัมพาลิกา แต่แต่งงานได้คืนเดียว วิจิตรวีรยะก็สิ้นพระชนม์ ด้วยเหตุนี้ นางสัตยวดี มารดาของ จิตรวีรยะ ต้องให้ฤๅษีวยาส ลูกของนางที่เกิดจาก ฤๅษีปราศร มาทำนิโยคกับนางเพื่อให้มีบุตรสืบสกุลต่อไป แต่นางเกรงกลัวหน้าตาของฤๅษีวยาส และกลิ่นเหม็นจึงปิดตาตลอดการนิโยค ส่งผลให้ธฤตราษฎร์ ลูกของอัมพิกาตาบอด
เบนเฮอร์
เบนเฮอร์ เป็นภาพยนตร์สุดคลาสสิกในปี พ.ศ. 2502(ค.ศ. 1959) นำแสดงโดยพระเอกขวัญใจคนทั่วโลก ชาร์ลตัน เฮสตัน ในภาพยนตร์เรื่องนี้ ปัจจุบันจำหน่ายอยู่ตามท้องตลาด ในรูปแบบ วีซีดี (ในรูปแบบพากย์ไทยและบรรยายไทยเสียงอังกฤษ) ดีวีดี (ในรูปแบบพากย์ไทยและบรรยายไทยเสียงอังกฤษ) และบลูเรย์ (บรรยายไทยเสียงอังกฤษ) โดยส่วนใหญ่แล้วจะเป็นบรรยายไทยเสียงอังกฤษ อีกอย่าง แบบพากย์ไทยในปัจจุบันหายากแล้ว แต่ในปัจจุบัน ในเวอร์ชันดีวีดีและบลูเรย์ ได้มีการปรับภาพคมชัดให้มากกว่าต้นฉบับเดิม แต่เป็นในรูปแบบบรรยายไทยเสียงอังกฤษ ทั้งดีวีดี วีซีดี และบลูเรย์ จัดจำหน่ายโดย แคททาลิสท์ โดยมาจัดจำหน่ายแทน ซีวีดีอินเตอร์เนชั่นเนล ซึ่งเคยผลิตภาพยนตร์เรื่องนี้ในรูปแบบวิดีโอและวีซีดี
จูดา เบนเฮอร์ ต้องผจญกับทุกข์ยากแสนสาหัสเมื่อ เมซซาล่า เพื่อนในวัยเด็กเติบโตขึ้นมาเป็นทหารของโรมันสั่งให้มาปกครองเมืองจูเดียของเยรูซาเร็ม ซึ่งในขณะนั้นเป็นเมืองที่มีความขัดแย้งกับโรมันในด้านศาสนา เพราะชาวยิวเชื่อว่าจะมีพระบุตรของพระเจ้ามาปลดปล่อยพวกเขาให้เป็นอิสระ ในขณะที่โรมันเชื่อว่าพระเจ้าคือซีซาร์ เมซซาล่าต้องการให้จูดาร์ เบนเฮอร์เข้ามาช่วยเขาปกครองชาวยิว แต่เบนเฮอร์ไม่ยอมทรยศต่อยิว ทำให้ทั้งสองกลายเป็นปรปักษ์กัน เมื่อแม่ทัพคนใหม่ถูกส่งเข้ามาปกครองเยรูซาเร็ม และได้ยกขบวนเข้าเมือง น้องสาวของเบนเฮอร์ได้ทำกระเบื้องหล่นใส่แม่ทัพโดยไม่ตั้งใจ เมซซาร่าถือโอกาสจับครอบครัวเบนเฮอร์เข้าไปขังคุก และส่งเบนเฮอร์เพื่อนเก่าของเขาไปเป็นทาสในกองทัพเรือ ตลอดเวลากว่า 5 ปีที่อยู่ในเรื่อ เบนเฮอร์ต้องทำงานอย่างหนัก แต่โชคชะตาก็พลิกผันเมื่อเบนเฮอร์ได้ช่วยแม่ทัพเรือไว้ และแม่ทัพผู้นั้นได้รับเบนเฮอร์เป็นบุตรบุญธรรม หลังจากนั้น เบนเฮอร์ได้สร้างชื่อเสียงเป็นอย่างมากในฐานะของนักแข่งรถม้าผู้ไม่เคยแพ้ใคร แม้จะมีฐานะและเกียรติยศมากมาย แต่เบนเฮอร์ก็ยังมีความทุกข์ตรมเนื่องจาก แม่และน้องสาวยังถูกขังคุกอย่างไม่รู้ชะตากรรม ในที่สุดเบนเฮอร์ก็ลาจากแม่ทัพเรือและกลับมายังเยรูซาเร็มอีกครั้ง เพื่อช่วยเหลือแม่และน้องสาวของเขา การเผชิญหน้ากับเมซซาร่าครั้งนี้ ทั้งคู่ได้ร่วมแข่งขันรถม้าอีกครั้ง โดยมีเดิมพันที่ยิ่งใหญ่ สิ่งที่เขาต้องการคือให้เมซซาร่า ชดใช้ทั้งหมด ที่สหายในวัยเด็กได้ทำกับครอบครัวของเขา...
ในภาพยนตร์เรื่องนี้ มีเนื้อหาเกี่ยวกับการถูกตรึงไม้กางเขนของพระเยซูคริสต์ ซึ่งเมื่อท่านถูกตรึงไม้กางเขนจนสิ้นพระชนม์ เลือดก็ไหลมายังพื้นดิน ฝนก็ตก และ แม่และน้องสาว ได้หายจากโรคเรื้อนเป็นปลิดทิ้ง สร้างความฮือฮาให้กับคนดูอีกด้วย
ภาพยตร์เรื่องนี้ ได้รับรางวัลออสการ์ ถึง 11 รางวัล ซึ่งเท่ากับจำนวนรางวัลออสการ์ของภาพยนตร์เรื่อง ไททานิก และ (และในประวัติศาสตร์วงการภาพยนตร์ยังไม่เคยมีภาพยนตร์เรื่องใดได้รางวัลออสการ์มากกว่า 11 รางวัล) โดยได้รับรางวัลออสการ์ดังนี้
หนุมานคลุกฝุ่น (แก้ความกำกวม)
หนุมานคลุกฝุ่น สามารถหมายถึง
เจ้าหญิงอัมพาลิกา
อัมพาลิกา (अम्‍बालिका) เจ้าหญิงแห่งแคว้นกาสี เป็นน้องสาวของ อัมพาและอัมพิกา เมื่อถึงพิธีสยุมพรให้เจ้าหญิงทั้งสามเลือกคู่ กับเจ้าชายเมืองต่างๆ ภีษมะ ต้องการให้เจ้าหญิงทั้งสาม เป็นมเหสีของ วิจิตรวีรยะ น้องชายต่างมารดา แต่แต่งงานได้ คืนเดียว วิจิตรวีรยะก็สิ้นพระชนม์ เหตุนี้เองสัตยวดีมารดาวิจิตรวีรยะ จึงให้ ฤๅษีวยาสซึ่งป็นลูกที่เกิดจากฤๅษีปราศร มาทำนิโยค กับนางเพื่อให้นางมีลูกสืบสกุล แต่นางกลุวหน้าตาและกลิ่นเหม็นของท่านฤๅษีไม่ได้ นางกลัวจนตัวซีดขาวตลอดการนิโยค ส่งผลให้ ท้าวปาณฑุ ลูกของนางมีตัวที่ซีดขาว
Nepenthes × sarawakiensis
Nepenthes × sarawakiensis (ได้ชื่อตามรัฐซาราวะก์บนเกาะบอร์เนียว) เป็นหม้อข้าวหม้อแกงลิงลูกผสมทางธรรมชาติระหว่าง "N. muluensis" และ "N. tentaculata" เป็นพืชหายากตามพ่อแม่ของมันคือ "N. muluensis" ซึ่งรู้กันว่าพบได้ในภูเขาที่แยกตัวห่างไกล
ไดโนเสาร์ (ภาพยนตร์การ์ตูนของวอลต์ ดิสนีย์)
ไดโนเสาร์ เป็นการ์ตูนของ ดิสนีย์ ออกฉายในปี พ.ศ. 2543 ความยาวประมาณ 82 นาที จัดจำหน่ายโดย Buena Vista Pictures และ The Weinstein Company
เมื่อ 65 ล้านปีก่อน ปลายยุคครีเตเซียส Dinosaur กล่าวถึงเรื่องการผจญภัยของไดโนเสาร์พันธุ์อิกัวโนดอน ที่มีชื่อว่า อลาดาร์ ซึ่งพลัดพรากจากเผ่าพันธุ์ตัวเองตั้งแต่เกิด โดยได้รับการเลี้ยงดูฟูมฟักจากตัวลีเมอร์บนเกาะแห่งหนึ่ง และเมื่อฝนอุกกาบาตตกลงมา ทำความหายนะให้กับโลกจนเกิดความวุ่นวาย อลาดาร์และครอบครัวลีเมอร์ของมัน ก็ต้องหนีขึ้นฝั่ง และร่วมขบวนอพยพไปกับไดโนเสาร์พันธุ์อื่นๆ ที่กำลังหาแหล่งพักพิงแหล่งใหม่ และด้วยความที่ขาดแคลนทั้งน้ำและอาหาร ทำให้ไดโนเสาร์กลายเป็นสัตว์กระหายเลือด ที่อันตรายที่สุดในตอนนี้
ฝูงไดโนเสาร์ต้องเผชิญกับเหตุการณ์เสี่ยงชีวิต ในระหว่างการอพยพที่ไม่น่าวางใจในสิ่งใดๆ เลย ความคิดอันหลักแหลมและความใจดีของอลาดาร์ ที่มีต่อ “สมาชิก” ของกลุ่ม ทำให้ อลาดาร์กลายเป็นศัตรูกับ โครน และ บรูทอน ผู้นำกลุ่มเลือดเย็น และองครักษ์คนสนิทของมัน แต่อลาดาร์ได้เปรียบตรงที่ มันมี นีร่า น้องสาวของโครนคอยแอบช่วยเหลืออยู่ แล้วอลาดาร์ก็ได้โอกาสท้าทาย “ขนบเก่าๆ” ของไดโนเสาร์ และทำให้ทุกตัวเห็นว่า การปรับตัวและทำงานร่วมกัน เป็นวิธีที่ดีที่สุดที่จะทำให้อยู่รอด
อานนท์ สังข์สระน้อย
อานนท์ สังข์สระน้อย (เกิดวันที่ 1 มีนาคม พ.ศ. 2527) เป็นนักฟุตบอลชาวไทยของสโมสรฟุตบอลเชียงราย ยูไนเต็ด และเคยเป็นดาวซัลโวซีเกมส์ที่นครราชสีมา ด้วยการยิงให้ทีมชาติไทย 6 ประตู
อานนท์ สังข์สระน้อย เกิดที่บ้านพระเพลิง ตำบลนกออก อำเภอปักธงชัย จังหวัดนครราชสีมา เป็นบุตรของนายสมโภชและนางจำนงค์ สังข์สระน้อย จบการศึกษาชั้นมัธยมจากโรงเรียนปักธงชัยประชานิรมิต จากนั้นศึกษาต่อในระดับ ปวช.ที่ วิทยาลัยเทคโนโลยีชนะพลขันธ์ นครราชสีมา ชื่นชอบฟุตบอลมาตั้งแต่ยังเด็ก แต่ช่วงชีวิตการเล่นฟุตบอลระดับนักเรียนของอานนท์ไม่ประสบความสำเร็จมากนัก ในการแข่งขันฟุตบอลระดับนักเรียน อานนท์ไม่เคยลงเล่นในประเภท ก. เลย โดยอานนท์ลงเล่นฟุตบอลนักเรียนรุ่น 18 ปี ประเภท ข. ให้กับ วิทยาลัยเทคโนโลยีชนะพลขันธ์ นครราชสีมา นอกจากพาทีมเลื่อนชั้นขึ้นไปเล่นประเภท ก. ไม่ได้แล้วทีมยังตกชั้นลงมาเล่นประเภท ค. อีกต่างหาก
อย่างไรก็ตามอานนท์ก็ยังเล่นฟุตบอลต่อไปโดยไปอยู่กับทีมนอร์ทกรุงเทพ-เซ็นทรัลในดิวิชั่น 1 จากการสั่งสมประสบการณ์ในดิวิชั่น 1 อยู่ถึง 3 ปีกับสโมสรต้นสังกัด อานนท์ก็ประสบความสำเร็จมาเรื่อยๆโดยคว้าตำแหน่งดาวซัลโวดิวิชั่น 1 ได้ถึง 2 สมัยซ้อน โดยในฤดูกาล 2549 ยิงไปถึง 20 ประตูจากการลงสนาม 22 นัด ทำให้เริ่มถูกจับตามองและคาดหมายว่าจะเป็นกองหน้าระดับชั้นนำของประเทศในอนาคต ด้วยผลงานในดิวิชั่น1ทำให้ถูกเรียกติดทีมชาติชุดเอเชี่ยนเกมส์ ที่กรุงโดฮา ประเทศกาตาร์ แต่ก็ยังไม่ประสบความสำเร็จเท่าที่ควรเพราะทีมชาติไทยตกรอบแรก
ฤดูกาล 2550 บีอีซี เทโรศาสนดึงตัวอานนท์มาร่วมทีมโดยนับเป็นการเล่นไทยแลนด์พรีเมียร์ลีกเป็นครั้งแรกของตัวเอง แต่ก็สามารถทำผลงานได้อย่างสุดยอดแม้จะลงเล่นไม่ครบทุกนัด และที่สโมสรแห่งนี้ทำให้อานนท์พัฒนาฝีเท้าไปอีกระดับ โดยได้เล่นในกีฬามหาวิทยาลัยโลกที่ไทยเป็นเจ้าภาพและคว้าอันดับ 3 มาครอง
หลังจบฤดูกาล 2550 อานนท์ยิงประตูในลีกให้ต้นสังกัดได้ถึง 13 ประตูและเป็นดาวซัลโวของทีม โดยได้ดาวซัลโวลำดับที่ 3 ในไทยแลนด์พรีเมียร์ลีก ด้วยความสามารถหลายรูปแบบทั้งจังหวะสับไกที่หวังผลได้ทั้งระยะไกล้และไกล ลูกโหม่ง และทีเด็ดจากลูกฟรีคิกส่งผลให้อานนท์ถูกเรียกตัวติดทีมชาติชุดอายุไม่เกิน 23 ปีในกีฬาซีเกมส์ ที่นครราชสีมา และคว้าเหรียญทองพร้อมกับตำแหน่งดาวซัลโวที่จำนวน 6 ประตูจากการเล่นเป็นตัวจริง 4 นัดได้สำเร็จ จากนั้นได้เล่นให้กับทีมชาติชุดใหญ่เป็นครั้งแรกในรายการคิงส์คัพครั้งที่ 38 ปี 2550 ในเกมส์ที่ไทยชนะเกาหลีเหนือ 1-0 โดยลงมาเป็นตัวสำรอง และไทยสามารถคว้าแชมป์ได้ในท้ายที่สุด แต่อย่างไรก็ตามอานนท์ก็ยังไม่สามารถยึดตำแหน่งตัวจริงในทีมชาติได้
ฤดูกาล 2551 อานนท์ระเบิดฟอร์มอย่างยอดเยี่ยมด้วยการคว้าตำแหน่งดาวซัลโวอันดับ 1 ในไทยแลนด์พรีเมียร์ลีก ที่จำนวน 20 ประตู และนำต้นสังกัดจบฤดูกาลด้วยอันดับ 3 และมีชื่อติดทีมชาติชุดใหญ่อีกครั้งในรายการเอเอฟเอฟ ซูซูกิ คัพ 2008 หรือไทเกอร์คัพเดิม โดยในการติดทีมชาติครั้งนี้อานนท์สามารถยิงประตูให้ทีมชาติชุดใหญ่ได้เป็นครั้งแรกเมื่อวันที่ 8 ธันวาคม 2551 นัดที่ไทยชนะทีมชาติลาว 6-0 ซึ่งเขายิง 2 ประตูในช่วงท้ายเกมส์
บีอีซี เทโรศาสนนอร์ทกรุงเทพ-เซ็นทรัล
ทีมชาติไทย
เบลอ
เบลอ () เป็นวงอัลเทอร์เนทีฟร็อกจากอังกฤษ ก่อตั้งวงที่ลอนดอนในปี 1989 มีสมาชิก 4 คนคือ เดมอน อัลบาร์น, เกรแฮม ค็อกซอน ,อเล็กซ์ เจมส์ และ เดฟ ราวน์ทรี เบลอมีผลงานอัลบั้มชุดแรกในปี 1991 ชื่อชุด Leisure ที่ได้รับอิทธิพลจากแนว แมดเชสเตอร์ และ ชูเกซ ตอนนี้วงเบลอต้องอยู่ในสภาพหยุดพักชั่วคราว ในปี 2003 และกลับมารวมตัวอีกครั้งในช่วงเดือนมิถุนายน จนถึงกรกฎาคม ปี 2009
และอีกครั้งในเดือนสิงหาคม ถึงปัจจุบัน
เอเฟ็กซ์ ทวิน
ริชาร์ด เดวิด เจมส์ () เกิดเมื่อวันที่ 18 สิงหาคม ค.ศ. 1971 เป็นที่รู้จักกันในนาม เอเฟ็กซ์ ทวิน () เป็นนักดนตรีอิเล็กทรอนิกส์ชาวอังกฤษ โดยเขาจะรวมเพลงแนวอื่นอย่าง ดนตรี อินเทลลิเจนท์แดนซ์มิวสิก เบรนแดนซ์ ดรัมแอนด์เบส เทคโน อีเล็กโทร จังเกิล และ ดนตรีแอมเบียนต์ เขาถูกอธิบายโดยสำนักข่าวเดอะกราเดี้ยนชองอังกฤษว่า "เป็นแรงขับเคลื่อนและมีอิทธิพลอย่างมากสำหรับดนตรีอิเล็กทรอนิกส์" และยังเป็นผู้ก่อตั้งค่ายเพลง "Rephlex Records" กับ เกรนด์ วินด์สัน-คาลริจเอจ อัลบั้มของเอเฟ็กซ์ ทวิน "Selected Ambient Works 85-92" ได้ถูกเรียกว่าเป็นหนึ่งในอัลบั้มที่ดีในช่วงยุค 1990 จัดโดยนิตรสาร Fact เจมส์ยังได้วางจำหน่าย EP ตั้งแต่ปี 1991 เช่นอัลบั้มจำพวก Analogue Bubblebath และอัลบั้ม EP Analord เจมส์ยังคงมีนามแฝงจำนวนมากมายอาทิ Polygon Window , Caustic Window และ The Tuss
นอกเหนือจากนั้น เจมส์ยังได้อัดเพลงกับ Warp Records , R&S Records , Sire Records , Mighty Force Records , Rabbit City Records และ Men Records และการปล่อยภาพของเอเฟ็กซ์ในสาธารณะต่างๆ ไม่ว่าจะเป็น สหราชอาณาจักร , นิวยอร์กซิตี้ , สหรัฐอเมริกา เพื่อโปรโมทอัลบั้มชุดที่หกของเจมส์ ในเดือนตุลาคม 2014 , ทวิตเตอร์ของเอเฟ็กซ์ ทวินได้ยืนยันการวางจำหน่ายอัลบั้มชุดที่หกของเขา "Sryo" ผ่านทางต้นสังกัด Warp Music ในเดือนกุมภาพันธ์ 2015 , อัลบั้ม Syro ได้รางวัลแกรมมี่อวอร์ด สาขาผลงานเพลงการเต้นและอิเล็กโทรนิคที่สุดยอด
และอัลบั้มยังได้รับการชิงเสนอชื่อจาก IMPALA อัลบั้มเพลงอิสระที่สุดยอดแห่งปี
ซึ่งคาดไม่ถึงว่า เจมส์ก็ได้โพสเพลงที่ยังไมได้วางจำหน่ายประมาณ 230 เพลงใน Soundcloud ในช่วงต้นเดือนแรกของปี 2015 , ทำให้เพลงดังกล่าวที่ถูกอัปโหลดลงสามารถดาวโหลดฟรีได้ในช่วงเวลานั้น
สตูดิโออัลบัมในชื่อ Aphex Twin
พยัคฆ์ไฮเทค 3 มิติ
ภาพยนตร์เรื่อง พยัคฆ์ไฮเทค 3 มิติ ออกฉายเมื่อวันที่ 25 กรกฎาคม ค.ศ. 2003 กำกับโดย Robert Rodriguez และจัดจำหน่ายโดย Dimension Films บทภาพยนตร์โดย Robert Rodriguez
กลยุทธ์ยืมซากคืนชีพ
กลยุทธ์ยืมซากคืนชีพ หรือ เจี้ยซือหวนหุน (; ) เป็นหนึ่งในกลศึกสามก๊ก กลยุทธ์ที่มีความหมายถึงการที่ผู้ที่มีความสามารถและมีบทบาทในหน้าที่ต่าง ๆ จะใช้ความสามารถนั้นในการปฏิบัติหน้าที่อย่างผลีผลามไม่ได้ ส่วนผู้ที่ไร้ซึ่งความสามารถในการปฏิบัติหน้าที่ ก็มักจะขอความช่วยเหลืออยู่เป็นนิจ
การที่ใช้ผู้ที่ไร้ซึ่งความสามารถในการปฏิบัติหน้าที่ มิใช่เป็นการที่จะมอบหมายหน้าที่ให้ปฏิบัติ หากแต่เป็นเพราะผู้ที่ไร้ซึ่งความสามารถต้องการความพึ่งพายามต้องการความช่วยเหลือ ตัวอย่างการนำเอากลยุทธ์ยืมซากคืนชีพไปใช้ได้แก่จูกัดเหลียงที่ให้นำเมล็ดข้าวสารใส่ไว้ในปากเพื่อเป็นการรักษาดาวสำหรับต่ออายุ และหลอกทหารสุมาอี้ให้หลงเชื่อว่ายังมีชีวิตอยู่
เมื่อคราวที่จูกัดเหลียงตายลงในระหว่างทำศึกกับวุยก๊ก ทำให้ต้องล่าถอยกลับจ๊กก๊กโดยด่วน ก่อนตายจูกัดเหลียงกำชับให้ปิดข่าวการตายของตนเองให้มิดชิดและสั่งห้ามทหารทุกคนไว้ทุกข์และเศร้าโศกเสียใจ สั่งการให้เอียวหงีต่อโลงสำหรับบรรจุศพตนเองในท่านั่ง นำเมล็ดข้าวสารจำนวนเจ็ดเมล็ดใส่ไว้ในปากพร้อมกับจุดโคมเพลิงรองไว้ภายใต้ที่นั่งเพื่อเป็นการรักษาดาวสำหรับอายุให้สว่างไสวบนท้องฟ้า เมื่อสุมาอี้เห็นดาวประจำตัวจูกัดเหลียงยังคงฉายแสงไม่ได้ร่วงหล่นก็จะไม่กล้านำกำลังทหารติดตามมา พร้อมกับให้จัดทำหุ่นรูปตนเองไว้เพื่อใช้สำหรับเตรียมการในการถอยทัพ และมอบหมายให้เกียงอุยนำกำลังทหารจัดตั้งทัพในรูปแบบหน้ากระดานเตรียมรับทหารสุมาอี้
สุมาอี้เห็นดาวประจำตัวจูกัดเหลียงตกถึงสามครั้งสามครา จึงเชื่อว่าจูกัดเหลียงวางกลอุบายให้ทหารนำคบเพลิงขึ้นไปทิ้งบนหน้าผา หลอกให้หลงเชื่อว่าตายแล้วและนำกำลังทหารบุกเข้าโจมตี สุมาอี้เกรงจะต้องกลอุบายจึงให้ทหารออกลาดตระเวนเพื่อสืบข่าวการตายของจูกัดเหลียง เกียงอุยและเอียวหงีนำกำลังทหารจำนวนพันนายไปดักซุ่มรอคอยทหารสุมาอี้ที่บริเวณเนินเขาแห่งหนึ่ง เมื่อทหารสุมาอี้มาถึงก็จุดประทัดให้สัญญาณ ทหารจูกัดเหลียงที่ซุ่มรอคอยก็ส่งเสียงโห่ร้องอื้ออึงบนบริเวณเนินเขาทั้งสองด้านพร้อมกับบุกเข้าโจมตี สุมาอี้แลเห็นกำลังทหาร ธงศึกจารึกชื่อและหุ่นรูปจูกัดเหลียงที่นั่งบัญชาการบนรถศึกพร้อมพัดขนนกก็จำได้ ตกใจชักม้าหยุดอยู่กับที่
เกียงอุยที่อยู่บนเนินเขาก็ร้องตะโกนว่า ""สุมาอี้ต้องกลมหาอุปราชแล้วจะหนีไปไหนได้เล่า"" ทหารสุมาอี้แลเห็นกำลังทหารและหุ่นรูปจูกัดเหลียงก็ตกใจทิ้งอาวุธ วิ่งแตกตื่นหนีตายกันอลหม่าน สุมาอี้หลงเชื่อคำพูดของเกียงอุยที่ตนเองต้องกลอุบายของจูกัดเหลียงก็สั่งถอยทัพและชักม้าหลบหนีแบบไม่คิดชีวิต แม้สุมาอี้จะหลบหนีไปได้แต่คงยังขวัญหนีดีฝ่อที่แลเห็นจูกัดเหลียง ทำกิริยาประดุจหนูกลัวแมวต้องเอามือทั้งสองจับศีรษะตัวเองเพื่อให้เกิดความแน่ใจว่ายังคงอยู่บนบ่ามิได้หลุดหายไปไหน และอีกครั้งที่กลยุทธ์ยืมซากคืนชีพของจูกัดเหลียงสามารถช่วยรักษากิมก๊กไว้ได้อย่างปลอดภัย เมื่อเตงงายนำกำลังทหารบุกโจมตีเสฉวน ได้มอบหมายให้สุม่อและเตงจ๋งนำกำลังทหารไปตีกิมก๊ก
จูกัดเกี๋ยมบุตรชายของจูกัดเหลียงนำกำลังทหารออกต่อสู้เพื่อรักษากิมก๊ก โดยนำหุ่นรูปจูกัดเหลียงไว้บนเกวียนพร้อมด้วยธงศึกจารึกอักษร "จูกัดเหลียงมหาอุปราช" สุม่อและเตงจ๋งเห็นกำลังทหารจูกัดเกี๋ยมพร้อมด้วยหุ่นจูกัดเหลียงก็ตกใจนึกว่าจูกัดเหลียงนำกำลังทหารมาหมายบุกโจมตี จึงสั่งถอยทัพกลับเสฉวน จูกัดเกี๋ยมเห็นได้ทีก็นำกำลังทหารบุกเข้าโจมตีทหารสุม่อและเตงต๋งจนแตกพ่ายล้มตายเป็นจำนวนมาก กลยุทธ์ยืมซากคืนชีพหรือเจี้ยซือหวนหุนของจูกัดเหลียง ก็ประสบความสำเร็จในการหลอกสุมาอี้คราวถอยทัพกลับจ๊กก๊กและช่วยรักษากิมก๊กไว้ได้อย่างงดงาม
เจ้าชายอัลเบิร์ต วิกเตอร์ ดยุกแห่งคลาเรนซ์และเอวอนเดล
เจ้าชายอัลเบิร์ต วิกเตอร์ ดยุกแห่งคลาเรนซ์และเอวอนเดล หรือพระนามเต็ม อัลเบิร์ต วิกเตอร์ คริสเตียน เอ็ดเวิร์ด (ประสูติ 8 มกราคม พ.ศ. 2407 เสด็จสิ้นพระชนม์ 14 มกราคม พ.ศ. 2435) เป็นพระราชโอรสพระองค์โตในเจ้าฟ้าชายอัลเบิร์ต เอ็ดเวิร์ด เจ้าชายแห่งเวลส์ และเจ้าฟ้าหญิงอเล็กซานดรา เจ้าหญิงแห่งเวลส์
เจ้าชายอัลเบิร์ต วิกเตอร์ประสูติก่อนกำหนดคลอด 2 เดือน เมื่อวันที่ 8 มกราคม พ.ศ. 2407 ณ ฟรอกมอร์เฮาส์ เมืองวินด์เซอร์ เบิร์กไชร์ พระราชโอรสพระองค์แรกในเจ้าฟ้าชายอัลเบิร์ต เอ็ดเวิร์ด เจ้าชายแห่งเวลส์ และเจ้าฟ้าหญิงอเล็กซานดรา เจ้าหญิงแห่งเวลส์ (พระนามเดิม "เจ้าหญิงอเล็กซานดราแห่งเดนมาร์ก") เป็นพระราชนัดดาในสมเด็จพระราชินีนาถวิกตอเรีย ตอนประสูติมีพระราชทานนามว่า "สมเด็จเจ้าฟ้าชายอัลเบิร์ต วิกเตอร์แห่งเวลส์" ตั้งแต่ประสูติ
ซีบรา
ซีบรา () , ชื่อจริง () เป็นแร็ปเปอร์ญี่ปุ่น เข้าเป็นสมาชิกวง King Giddra ออกผลงานในปี 1995 หลังจากนั้นเขาออกอัลบั้มเดี่ยวครั้งแรกในปี 1997 เขาได้แต่งเพลงโฆษณาในสไตล์ฮิปฮอปแบบคลาสสิกให้กับ ไนกี้ เพื่อใช้ในการโปรโมทการแข่งขัน NBA ของประเทศญี่ปุ่น ที่ชื่อว่าเพลง “Rapper’s Delight” โดยเนื้อร้องล้อเลียนมาจากเพลง “Player’s delight”
เขาออกผลงานอัลบั้มชุดที่ 2 ที่ชื่อว่า "Based on A True Story" มียอดขายระดับแผ่นทองขายมากกว่า 250,000 แผ่น และ ได้อันดับอัลบั้มขายดีอันดับที่ 3 ในชารจ์เพลงของญี่ปุ่น และ ซิงเกิล Never Enuff ก็ได้รับความนิยมอย่างยิ่ง เป็นเพลงซึ่งแต่งให้กับภาพยนตร์เรื่อง "Brother" ของผู้กำกับมีชื่ออย่าง ทาเคชิ คิตาโนะ
เขาร่วมถ่ายรายการกับทางเอ็มทีวีญี่ปุ่น ที่ชื่อ MTV STAR TOUR ในปี 2003 เขายังได้รับรับรางวัล มิวสิกวิดีโอสาขาเพลงฮิปฮอปยอดเยี่ยมจากงาน MTV Video Music Awards Japan ต่อมาในปี 2005 เขาทำรายการโทรทัศน์กับ Yakult Swallows ที่ชื่อ Beatpark ซึงเป็นรายการเกี่ยวกับ ฮิปฮอป รายการแรกของญี่ปุ่น และ ในปีนั้นเขาได้แสดงละครเรื่อง "The blues of 15 years old"
เขาออกอัลบั้ม "The new beginning" ในปี 2006 และได้ร่วมงานพัทยา มิวสิก เฟสติวัล ที่พัทยา ต่อมาเดือนตุลาคม 2006 เขาเป็นพิธีกรหลักให้กับรายการฮิปฮอปชื่อ "Sugar Hill Street" ถัดจากนั้น 1 ปี เขาออกอัลบั้ม "World of Music"
แมสซีฟแอตแทก
แมสซีฟแอตแทก () เป็นวงดนตรีทริปฮอปสัญชาติอังกฤษ ก่อตั้งในปี 1988 โดย Robert Del Naja, Grantley Marshall, และ Andrew Vowles ใน Bristol, ประเทศอังกฤษ ซึ่งสมาชิกทั้งสามเคยร่วมงานด้วยกันมาก่อนในวงชื่อ The Wild Bunch Massive Attack มีอัลบัมแรกชื่อ Blue Lines ในปี 1991 อัลบัมต่อมาคือ Protection ในปี 1994 และ Mezzanine ในปี 1998 เคยร่วมงานกับนักร้องดังเช่น Madonna, Mos Def, Sinéad O'Connor, Horace Andy,
มีเพลงฮิต คือ Teardrop
เดอะชูการ์คิวส์
เดอะชูการ์คิวส์ () เป็นวงอัลเทอร์เนทีฟร็อกจากไอซ์แลนด์นักร้องนำของวงซึ่งก็คือ ปีเยิร์ก ก่อตัวขึ้นในปี 1986 และแยกวงในปี 1992 พวกเขาได้รับเสียงวิจารณ์ชื่นชมและความเป็นที่นิยมในระดับสากล
ซารุงากิ ฮิโยริ
ซารุงากิ ฮิโยริ () เป็นตัวการ์ตูนจากเรื่องเทพมรณะ และเป็นอดีตเป็นยมทูตรองหัวหน้าหน่วยที่ 12 แห่ง 13 หน่วยพิทักษ์
ซารุงากิ ฮิโยริ อดีตรองหัวหน้าหน่วยที่ 12 เป็นยมทูตหญิงตัวเล็กผมสีบลอนด์ หน้าตกกระเล็กน้อย มีนิสัยโผงผาง ชอบทำหน้าเคร่งเครียดตลอดเวลาจนน่าทึ่ง เคารพอดีตหัวหน้าหน่วย 12 "ฮิคิฟุเนะ คิริโอะ" เหมือนแม่ของตัวเอง ดังนั้นจึงไม่ยอมรับหัวหน้าคนใหม่คืออุราฮาร่า คิสึเกะเท่าไหร่นัก และชอบถีบหน้าคิสึเกะอยู่บ่อยๆ ดูจะเป็นรองหัวหน้าที่สมาชิกนับถืออยู่เหมือนกัน ด้วยความที่ตัวเล็ก เลยสะพายดาบฟันวิญญาณไว้ที่หลังเหมือน "ฮิซึกายะ โทชิโร่" ฮิโยริเคยตามคิสึเกะไปยังรังหนอน ที่เป็นของหน่วย 2 เพื่อเยี่ยมเยียนนักโทษที่อยู่ภายใน ฮิโยริได้สัมผัสความแข็งแกร่งของคิสึเกะได้จากในนั้น ทำให้เธอยอมรับในตัวเขามากขึ้น ทว่าเธอเองก็กลายเป็นเหยื่อในแผนของไอเซ็น โซสึเกะ ทำให้กลายเป็นสภาพฮอลโลว์ไป แม้คิสึเกะจะพยายามช่วยเหลือแต่ก็ไม่สำเร็จ จึงถูกตัดสินประหารจาก 46 ห้องวังกลาง แต่ในขณะนั้น ก็ถูกช่วยไว้โดยชิโฮอิน โยรุอิจิจึงรอดพ้นจากเซย์เรย์เทย์มาได้ และปัจจุบันอยู่ในกลุ่มไวเซิร์ดร่วมกับ "ฮิราโกะ ชินจิ" ตอนภาคไอเซ็นบุคโลกนั้น โดนไอเซ็นพูดยั่วจนเก็บอารมณ์ไม่อยู่เลยพุ่งเข้าไปหาแต่โดนอิชิมารุ ฟัดขาด 2 ท่อน แต่ก็รอดมาได้เพราะว่า อิจิโกะกลับพอดีพร้อมกับ อุโนฮานะไม่มีบทบาท
ไม่มีบทบาท
ซีกือร์โรส
ซีกือร์โรส () เป็นวงโพสต์-ร็อกจากไอซ์แลนด์ ที่มีองค์ประกอบเมโลดิก คลาสสิก และมินิมอลิสต์
โมบี้
ริชาร์ด เมลวิลล์ ฮอลล์ เป็นที่รู้จักกันดีในชื่อว่า โมบี้ เป็นนักดนตรี และ นักแต่งเพลง ชาวสหรัฐอเมริกา สไตล์ อีเลคโทรนิก และ ดนตรีร็อก โดยเขาจะรวมเพลงแนวอื่นอย่าง ดนตรี อัลเทอร์เนทีฟ, พังก์ร็อก,เทคโน, แอมเบียนต์, อีเลคโทรนิก, เฮาส์, และ ดาวน์เท็มโป, เข้าผสมในเพลงของเขา มีผลงานเพลงเช่นเพลง Go, Porcelain, Natural Blues, We Are All Made of Stars, Extreme Ways และ Lift Me Up
อาร์ตฟูล ด็อดเจอร์ (วงดนตรีอังกฤษ)
อาร์ตฟูล ด็อดเจอร์ () เป็นวงดนตรีจากอังกฤษ แนวอาร์แอนด์บี ยูเคการาจ มาจากเมืองเซาแธมป์ตัน มีเพลงฮิต "Re-Rewind" ขึ้นอันดับ 2 ในสหราชอาณาจักร เดือนธันวาคม 1999
ยูเคการาจ
ยูเคการาจ () หรือเรียกว่า UKG หรือบางครั้งเรียกว่า การาจ เฉยๆ คือ แนวดนตรีอิเล็กทรอนิกส์ทันสมัย ที่มีความเกี่ยวเนื่องกับการพัฒนาดนตรีเฮาส์ในสหราชอาณาจักรในช่วงกลางทศวรรษ 1990 คำว่าการาจนี้ ในสหรัฐอเมริกาจะมีความหมายไม่เหมือนในสหราชอาณาจักร
การพัฒนาของดนตรีเฮาส์ในสหราชอาณาจักรในช่วงกลางทศวรรษ 1990 เริ่มจากคลับที่ชื่อ Paradise Garage ที่พัฒนาแนวเพลงใหม่ที่เรียกว่า สปีดการาจ ในช่วงปลายทศวรรษ 1990 คำว่า ยูเคการาจ ก็มีความหมายถึงในซีนนี้ แนวเพลงของการาจมักจะรวมเพลงอย่าง ฮิปฮอป แร็ป และอาร์แอนด์บี ภายใต้ชื่อ เออร์เบิร์นมิวสิก
อาเซียนฟุตซอลแชมเปียนชิพ
อาเซียนฟุตซอลแชมเปียนชิพ () หรือ เอเอฟเอฟฟุตซอลแชมเปียนชิพ () เป็นการแข่งขันฟุตซอลระหว่างประเทศในแถบอาเซียน ในการควบคุมของสหพันธ์ฟุตบอลอาเซียน ซึ่งมีการจัดการแข่งขันครั้งแรกขึ้นเมื่อปี 2001 จัดขึ้นทุก 2 ปี กระทั่งปี 2005 จึงเปลี่ยนเป็นจัดขึ้นทุกปี
"* = เจ้าภาพ"
สัญลักษณ์
จนถึงสิ้นรอบรองชนะเลิศในปีพ.ศ. 2560
แหล่ง:
ฝี
ฝี () เป็นกลุ่มของหนองซึ่งเป็นซากเม็ดเลือดขาวชนิดนิวโตรฟิล (neutrophil) ที่ตายแล้วสะสมอยู่ภายในโพรงของเนื้อเยื่อซึ่งเป็นกระบวนการของการติดเชื้อ มักมีสาเหตุมาจากเชื้อแบคทีเรียหรือปรสิต หรือเกิดจากสิ่งแปลกปลอมภายนอกอื่น ๆ เช่น เศษวัสดุ กระสุน หรือเข็มทิ่ม ฝีเป็นกระบวนการตอบสนองของเนื้อเยื่อในร่างกายต่อเชื้อโรคเพื่อจำกัดการแพร่กระจายไม่ให้ไปยังส่วนอื่น ๆ ของร่างกาย
จุลชีพก่อโรคหรือสิ่งแปลกปลอมที่เข้ามาในร่างกายจะมีการทำลายเซลล์ที่ตำแหน่งนั้น ทำให้เกิดการหลั่งสารพิษ สารพิษจะกระตุ้นกระบวนการอักเสบ ซึ่งทำให้มีเม็ดเลือดขาวจำนวนมากเข้ามาในบริเวณที่เชื้อโรคบุกรุกและเกิดการไหลเวียนของเลือดในบริเวณนั้นมากขึ้น
โครงสร้างของฝีภายนอกจะประกอบด้วยผนังหรือแคปซูลล้อมรอบ ซึ่งเกิดจากเซลล์ปกติข้างเคียงมาล้อมเพื่อจำกัดไม่ให้หนองไปติดต่อยังส่วนอื่น ๆ อย่างไรก็ตามแคปซูลที่ล้อมรอบโพรงหนองนั้นอาจทำให้เซลล์ในระบบภูมิคุ้มกันไม่สามารถเข้ามากำจัดเชื้อแบคทีเรียหรือจุลชีพก่อโรคในหนองนั้นได้
ฝีมีความแตกต่างจากหนองขัง (empyema) ในแง่ที่ว่าหนองขังเป็นกลุ่มของหนองในโพรงที่มีมาก่อนอยู่แล้ว แต่ฝีเป็นโพรงหนองที่สร้างขึ้นมาภายหลังการติดเชื้อ
เมาคลีลูกหมาป่า (ภาพยนตร์ 1967)
เมาคลีลูกหมาป่า () ออกฉายวันที่ 18 ตุลาคม พ.ศ. 2510 กำกับโดย Wolfgang Reitherman สร้างจากนวนิยาย เมาคลีลูกหมาป่า ของรัดยาร์ด คิปลิง
กวางน้อย...แบมบี้
กวางน้อย...แบมบี้ (อังกฤษ:) คือภายนตร์การ์ตูนของวอลท์ดิสนีย์ในปี พ.ศ. 2485 เริ่มแรกภาพยนตร์เรื่องนี้ปฐมทัศน์และออกฉาย ณ โรงละคร RKO เรดิโอ เมื่อวันที่ 13 สิงหาคม พ.ศ. 2485 ภาพยนตร์เรื่องนี้นับเป็นภาพยนตร์การ์ตูนเรื่องที่ 5 ของวอลท์ดิสนีย์ ภาพยนตร์เรื่องนี้มีโครงเรื่องมาจากหนังสือวรรณกรรมเรื่อง "" ผลงานการประพันธ์ของ นักประพันธ์ชาวออสเตรีย ประพันธ์ไว้เมื่อปี พ.ศ. 2466
ตัวละครหลักของเรื่องนี้คือแบมบี้ กวางหางสีขาว พ่อเป็นเจ้าชายผู้ยิ่งใหญ่ในป่า กับแม่ซึ่งไม่รู้ว่าเป็นใคร, ธรัมเปอร์เพื่อนของเขา (กระต่ายจมูกสีชมพู) และฟลาเวอร์ (สกังก์) และลูกของเขากับ Faline ในภาพยนตร์เรื่องนี้ดิสนีย์เปลี่ยนภาพลักษณ์ของเรื่อง โดยเปลี่ยนสปีชีส์กวางแบมบี้ จากเนื้อเรื่องในหนังสือที่เป็นกวาง Roe (กวางสายพันธุ์ยุโรป) เป็นกวางหางขาว เพราะกวาง Roe ไม่มีถิ่นที่อยู่อาศัยในอเมริกา และกวางหางขาวก็เป็นที่คุ้นเคยกับคนอเมริกัน ภาพยนตรืเรื่องนี้ได้รับการเสนอชื่อเข้าชิงรางวัลอะคาเดมี 3 รางวัล ได้แก่ เสียงประกอบภาพยนตร์ยอดเยี่ยม, เพลงประกอบภาพยนตร์ยอดเยี่ยม (เพลง "Love is a song") และ Original Music Score
ในเดือนมิถุนายน พ.ศ. 2551 สถาบันภาพยนตร์อเมริกัน ประกาศรายชื่อ "เท็นทอปเท็น" (Ten top Ten) ซึ่งเป็นรายชื่อภาพยนตร์ 10 เรื่องประเภทภาพยนตร์คลาสสิก ภายหลังการสำรวจความเห็นของกลุ่มตัวอย่างกว่า 1,500 คน จากสมาคมนักสร้างสรรค์ โดยภาพยนตร์เรื่อง "กวางน้อยแบมบี้" ได้อันดับที่ 3